stanford-oval/wikipedia huggingface dataset:
אלף לנדון
הערות שוליים

1 2 3  אלפרד מ. לנדון, באתר קנזספדיה (באנגלית)
1 2  אלפרד מ. לנדון (1887–1987), באתר Eleanor Roosevelt Papers Project (באנגלית)
↑  ננסי קסבאום והווארד בייקר, באתר הניו יורק טיימס (באנגלית)
↑  התחילה מלחמת הבחירות בארה"ב, דואר היום, 26 במאי 1936
↑  מי יהיה מועמד הרפובליקנים, דבר, 10 ביוני 1936
↑  אלפרד מ. לנדון, באתר US History (באנגלית)
| --- | --- |
בקרת זהויות :  NLI: 987007271432305171  BnF: cb16974336s (data)  GND: 1156784298  ISNI: 0000 0000 3982 5246  LCCN: n86111015  NARA: 10571844  NTA: 070637970  SNAC: w6m14vvt  VIAF: 6418204   WorldCat (עם VIAF): 6418204
ג'נסן אטווד

| --- | --- |

ג'נסן אטווד
 לידה:  25 באוגוסט 1976 (בן 48) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1999 
 פרופיל ב-IMDb
 
ג'נסן אטווד (באנגלית: Jensen Atwood; נולד ב-25 באוגוסט 1976) הוא שחקן אמריקאי.
ביוגרפיה

אטווד גדל בדרום לוס אנג'לס. יש לו שתי אחיות קטנות ושני אחים גדולים. הוא למד משחק ב"California State University, Long Beach" בלוס אנג'לס.
בשנת 2005 הוא גילם את מושא אהבתה של השחקנית זוכת האוסקר האלי ברי בסרט שהפיקה אופרה וינפרי לרשת ABC, "עיניהם הביטו באלוהים" המבוסס על הרומן האותו שם. בסרט הוא שיחק גם לצד מועמדת האוסקר רובי די. בנוסף, הוא ידוע בשל תפקידו כווייד רובינסון בסדרת הטלוויזיה "תיבת נח". תיבת נח היא סדרת הטלוויזיה הראשונה שהציגה גברים שחורים הומוסקסואליים בתפקידים הראשיים. בראיונות שהעניק, טען אטווד כי גילום וייד היה התפקיד המאתגר ביותר שביצע.
אטווד הופיע בקליפי מוזיקה רבים, בין היתר בשיר "Soldier" של דסטיניז צ'יילד, "Hands Tied" של טוני ברקסטון, בקליפים של אשנטי וביונסה נואלס, "Superwoman" של ליל מו, "I Wish I Wasn't" של הת'ר הדלי ו"You Don't Have To Cry" של שנטה מור וקני לטימור. הוא עשה קולות רקע באחד מאלבומיו של טייריס גיבסון. הוא הופיע על שערי המגזינים Krave Magazine‏, Bleu Magazine וBallroom Rockstar Magazine. הוא דגמן לרשתות "Coors Light",‏ "KFC"‏, "K-Swiss" ו"AT&T".
אטווד דיבר בעבר נגד הומופוביה בקהילה האפרו-אמריקאית בטענה שצריך שוויון. הוא תומך בזכויות הלהט"ב.
פילמוגרפיה > קולנוע

"המבוקשים של מאליבו" (2003)
פילמוגרפיה > טלוויזיה

"עיניהם הביטו באלוהים" (2005) - סרט טלוויזיה של ABC
"תיבת נח" (2005–2006)
"תיבת נוח: להקפיץ את הכלה" (2008)
The Family Business: New Orleans‏ (2025)
פול איריב

| --- | --- |

 לידה:  8 ביוני 1883 אנגולם, צרפת 
 פטירה:  21 בספטמבר 1935 (בגיל 52) רוקברין-קאפ-מרטן, צרפת 
 תחום יצירה:  איור, רישום אופנה, עיצוב, אמנות חזותית, עיתונאות 
 בן או בת זוג:  Jeanne Dirys (1911–1918)   קוקו שאנל 
 חתימה:   
 
פול איריב (צרפתית: Paul Iribe‏:  8 ביוני 1883 - 21 בספטמבר 1935) היה מאייר ומעצב צרפתי באמנות הדקורטיבית. הוא עבד בהוליווד בשנות העשרים והיה המאהב של קוקו שאנל משנת 1931 ועד מותו.
ביוגרפיה

ג'וזף פול איריב נולד באנגולם, צרפת בשנת 1883. איריב קיבל את השכלתו בפריז בשנים 1908 עד 1910 כשלמד באקול דה בו-ארט ובקולג' רולין.
ביוגרפיה > מאייר ומעצב

בגיל שבע-עשרה סיפק איריב איורים לכתב עת פופולרי ותרם רישומים וקריקטורות למאמרים סאטיריים צרפתיים. המוניטין שלו הלך וגדל, סגנונו המודרניסטי, התבסס על חיוניות תנועות האמנות המהפכניות של התקופה, והן על ידי המינימליזם המזוהה עם הציור היפני. אלה שימשו אצלו כדי להחיות את הפופולריות של איור האופנה.
ציורי האופנה שלו נצבעו בעבודת יד באמצעות תהליך שבו נעשה שימוש בשבלונות ולוחות מתכת המאפשרים בניית צבעים וגוונים בהדרגה בהתאם לעיצוב האמן. לוחות האופנה, שהיו בשימוש זמן מה, היוו כלי פרסום - יצירת אמנות המשמשת לפרסום מראה פריטי הלבוש החדשים המיועדים לקהל של אופנתיים ובעלי ממון.
עבודתו של איריב מזוהה בעיקר על ידי האיורים שביצע עבור כתבי עת כגון La Gazette du Bon Ton. הייחודיות של איוריו אלה נעוץ בתיאורן של נשים מסוגננות ואמידות העוסקות בפעילויות היומיום. קריירת העיצוב של איריב הייתה פורייה, ותרמה עושר ויזואלי למגזין "ווג", והשפיעה על עיצוב בדים, רהיטים, שטיחים ועבודות עיצוב פנים עבור לקוחות עשירים.
בשנת 1933 שיתף איריב פעולה עם קוקו שאנל בעיצוב תכשיטים מפוארים שהוזמנו על ידי הגילדה הבינלאומית של סוחרי היהלומים. האוסף, שהתבסס אך ורק על יהלומים ופלטינה, הוצג לצפייה לציבור ומשך קהל רב.
ביוגרפיה > קשר עם פול פורה

המעצב פול פורה ( Paul Poiret ) זיהה את כישרונו של איריב והביא אותו ליצור רישומים, שייצגו באופן משכנע את הדגמים החדשים באוסף שלו. איורים אלה נאספו מאוחר יותר לאלבום, "Les Robes de Paul Poiret racontée par Paul Iribe" שפורסם בשנת 1908. הספר יצר מחלוקת, שכן האסתטיקה העיצובית של פורה קידמה לבוש עם קו רגוע, והוקיע באופן נחרץ את מראה המחוך שהודגש כל כך באופנה, כצללית הנשית הקלאסית. אולם המחלוקת הניבה דיון ציבורי שהעניק לפורה את הפרסום שהביא בסופו של דבר להצלחתו שהייתה הצלחה גם עבור איריב.
ביוגרפיה > הוליווד

בשנת 1919 עבר איריב להוליווד ונרתם לעבודות עיצוב על ידי במאי הקולנוע ססיל ב. דה-מיל. איריב ודה-מיל שיתפו פעולה באופן אידיאלי. דה-מיל איפשר לאיריב חופש יצירתי מלא. בהוליווד, איריב נהג באותן רגישויות עיצוביות שבהן היה ידוע בפריז. תיאורו של מצרים בסרט "עשרת הדברות" של דה-מיל בשנת 1923 לא היה הפקה תנ"כית אלא פנטזיה הוליוודית טהורה, כולה זוהר ושפע.
איריב היה אדם הנוטה לכעוס, לצעוק ונאבק עם עמיתיו. הוא היה במריבה מתמשכת עם מעצב התלבושות המרכזי של דה-מיל, מיטצ'ל לייזן, מה שגרם לפיטוריו של לייזן על ידי דה-מיל בשנת 1923. עם זאת דה-מיל שכר מחדש את לייזן לסרטו "מלך המלכים" (1927). מאוחר יותר דה-מיל ואיריב הסתכסכו, ואיריב עזב את הוליווד וחזר לפריז.
כתב העת Le Témoin > 1906–1910

בגלגול הראשון כתב העת של איריב - Le Témoin ("העד"), פורסם בשנים 1906 עד 1910. העיתון היה מכלול של סאטירה חברתית ופוליטית עם יצירות אמנות של איריב ותרומות של מאיירים ידועים אחרים מאותה תקופה.
האיורים המרכזיים בלה טמוין בוצעו תמיד בשלושה צבעים, הכחול, הלבן והאדום כמו הדגל הצרפתי. הכריכה האחורית הייתה פרסומת מסחרית - בעיקר של מוצרי התעשייה מתוצרת צרפת. קריקטורה שצייר ז'אן קוקטו שפורסמה ב Le Témoin בשנת 1910 של השחקנית שרה ברנאר, התקבלה היטב והביאה לו הכרה מיידית.
כתב העת Le Témoin > 1933–1935

בגלגול השני של Le Témoin, הוא הופיעה ב -10 בדצמבר 1933, ושישים ותשעה גיליונות הודפסו עד סגירתו ב-30 ביוני 1935. האיורים של איריב היו פופולריים, ובוצעו במונוטונים כהים של שחור ולבן ומנוקדים באדום עז. שלא כמו הגרסה הקודמת שלו, הגרסה השנייה של Le Témoin הכילה יצירות אמנות אך ורק של איריב עצמו. הוא הכניס מחדש נושאים של פטריוטיות תוקפנית, שהניע פחד לא רציונלי מפני זרים והטיף לאנטישמיות. היהודים מוצגים תמיד בצורה האנטישמית הסטריאוטיפית שלהם "בעלי קרס" המאיימים על צרפת.
קוקו שאנל: מוזה ודוגמנית

בציוריו איריב הציג את הדמיון שניתן לזיהוי בקלות של אהובתו קוקו שאנל, כמריאן - הסמל האייקוני של החירות הצרפתית. ציור כזה הראה לדוגמה את מריאן (שאנל) עומדת למשפט וגזר דין על ידי בית המשפט של מנהיגי העולם, נוויל צ'מברלין מבריטניה, אדולף היטלר הגרמני, בניטו מוסוליני האיטלקי ופרנקלין רוזוולט מארצות הברית. בהמחשה אחרת, דמותה של מריאן (שאנל) מונחת לרגליו של קברן המתכונן לקבור את כבודה ותפארתה של צרפת; הקברן הוא אדוארד דלאדיה, ראש ממשלת הרפובליקה הצרפתית.
חיים פרטיים

איריב היה חלק מקליקה פריזאית, בוהמית, תערובת קוסמופוליטית של אישים מעולם האמנות והחברה הגבוהה. זו הייתה קבוצה ליברטינית משופעת בתככים רגשיים ומיניים - כולם מונעים על ידי שימוש בסמים.
המעורבות של איריב עם קוקו שאנל הייתה אינטנסיבית במיוחד. שאנל מצאה שהשנינות הפרובוקטיבית והניסיון המקצועי של איריב תואמות את שלה. היה להם קשר רומנטי שחלקו אותה פוליטיקה ימנית ואנטישמית. שאנל מימנה את פרסום כתב העת של איריב - Le Témoin בשנות השלושים.
חיים פרטיים > נישואים

בשנת 1911 התחתן איריב עם השחקנית והבדרנית ז'אן דיארי אך הם התגרשו בשנת 1918.
אשתו השנייה הייתה מייבל הוגאן, שהייתה בעבר נשואה לפרנסיס ג' קופיקוס, מנהל תיאטרון ומלחין. נולדו להם שני ילדים, פאבלו (יליד 1920) ומייבל (ילידת 1928). הם נפרדו בשנת 1928, כתוצאה מקשריו של איריב עם קוקו שאנל.
מוות

איריב היה עם קוקו שאנל, בווילה שלה, בריביירה הצרפתית, ב -21 בספטמבר 1935, כאשר הוא התמוטט פתאום ומת בזמן ששיחק טניס. שאנל הייתה עדה למותו, והרגישה את אובדנו והתאבלה עליו במשך תקופה ממושכת.
הערות שוליים

↑  Charles-Roux, Edmonde, "Chanel and her world," Hachette-Vendome, 1981, p. 242
↑  Vaughan, Hal, "Sleeping With The Enemy, Coco Chanel's Secret War," Alfred A> Knopf, 2011, p. 78
↑  "Chanel Fashion, News, Photos and Videos - Vogue"
↑  Charles-Roux, Edmonde, "Chanel and her world," Hachette-Vendome, 1981, p. 242-243
↑  Charles-Roux, Edmonde, "Chanel and her world," Hachette-Vendome, 1981, p. 244
↑  Charles-Roux, Edmonde, "Chanel and her world," Hachette-Vendome, 1981, p. 273
↑  Vaugan, Hal, "Sleeping With the Enemy, Coco Chanel's Secret War," Alfred A. Knopf, 2011, p. 79-80
↑  Vaughan, Hal, "Sleeping With the Enemy, Coco Chanel's Secret War," Alfred A. Knopf, 2011, p. 63
↑  Vaughan, Hal, "Sleeping With The Enemy, Coco Chanel's Secret War," Alfred A. Knopf, 2011, p. 81
| --- | --- |
בקרת זהויות :  NLI: 987007333167605171  PLWABN: 9810554890705606  BNE: XX1094529  BnF: cb128348269 (data)  CANTIC: a12175286  GND: 136488501  ISNI: 0000 0000 8362 3617  LCCN: n83011457  NKC: xx0220259  NTA: 07098249X  PIC: 303696  RKD: 41118  SNAC: w6gf3zgn  SUDOC: 06689655X  Trove: 1027093  ULAN: 500026999  VIAF: 19806256   WorldCat (עם VIAF): 19806256 
איורים של עיצוב אופנה שעשה פול פורה
משפטה של מריאן (שאנל)
שרון שואן

| --- | --- |
שרון שואן
שרון שואן
 לידה:  8 במרץ 1969 (בן 55) אשקלון, ישראל
 מדינה:  ישראל 
 השתייכות:   שירות בתי הסוהר
 דרגה:   גונדר  סגן אלוף
 
שרון שואן (נולד ב-8 במרץ 1969) הוא קצין בדימוס בשירות בתי הסוהר, בדרגת גונדר, שכיהן כמפקד מחוז צפון. קודם לכן שימש כראש אגף הביטחון והמבצעים, סגן מפקד וקצין אג"ם של מחוז צפון, ראש חטיבת הביטחון והמבצעים, מפקד יחידת נחשון, סגן מפקד כלא נפחא, ומפקד בתי הסוהר צלמון, גלבוע, ומגידו.
ביוגרפיה

שואן הוא השני מבין חמשת ילדיהם של נעמי ומרדכי שואן. נולד וגדל באשקלון למד בבית הספר היסודי "רותם" ובתיכון "אורט ישראל".
ביוגרפיה > שירות צבאי

עם גיוסו לצה"ל בשנת 1987 שירת בחיל המשטרה הצבאית.
החל כמ"כ טירונים בבסיס ההדרכה בקדומים שבשומרון, לאחר קורס הקצינים שובץ לתפקיד קצין שיטור במשטרה צבאית עזה, ולאחר מכן כסגן מפקד מתחם בכלא קציעות.
בהמשך מונה כחונך צד"ל ביחידת הקישור ללבנון (יק"ל), והיה אמון על כלא אל-ח'יאם ועל המשטרה הצבאית של דרום לבנון. בתפקיד נבחר כמצטיין הרמטכ"ל ביום העצמאות. בשנת 1990, טרם מלאו לו 22, מונה לפקד על כלא טול כרם.
בשנת 1994–1996 שימש כמפקד תחנת משטרה צבאית ירושלים בתקופה משמעותית של פיגועים רבים. בתפקידו אף היה אחראי על משימת השיטור בהלווייתו של ראש הממשלה יצחק רבין.
בסיום התפקיד בשנת 1996 יצא ללימודי תואר ראשון באוניברסיטת בן-גוריון וסיים את לימודיו במדעי ההתנהגות בחטיבה למנהל עסקים וניהול משאבי אנוש.
במהלך לימודיו הועלה לדרגת רב-סרן.
בשנת 1998 מונה למפקד תחנת המשטרה הצבאית בבאר שבע.
בשנת 1999 מונה לסגן מפקד משטרה צבאית פיקוד דרום.
בשנת 2001 מונה לסגן מפקד כלא 4, ונבחר כמצטיין חיילי על ידי קצין המשטרה הצבאית הראשי.
בשנת 2002 קודם לדרגת סגן אלוף והתמנה למפקד כלא עופר.
בסוף שנת 2003, לבקשת נציב שב"ס, רב-גונדר יעקב גנות, עבר לשירות בתי הסוהר.
ביוגרפיה > שירות בתי הסוהר

שואן החל את שירותו בשב"ס בשנת 2003 כסגן מפקד כלא "נפחא" שבדרום, ובמהלך תקופה זו סיים קורס פיקוד בכיר בשב"ס.
בשנת 2004 מונה לפקד על בית סוהר שטה, אך זמן קצר לאחר שהחל את תפקידו הועלה לדרגת גונדר משנה והועבר לפקד על בית סוהר מגידו, בית סוהר ביטחוני מורכב המכיל כ-1,200 אסירים ביטחוניים, והוא בית הסוהר הראשון שהועבר מידי צה"ל לחזקת שירות בתי הסוהר. בתקופת כהונתו הסב את בית הסוהר ממתקן צה"לי למתקן שב"ס על כל מרכיביו, וכן בתקופת כהונתו אפשר השב"ס לראשונה לגייס חיילי חובה לשורותיו.
בנוסף במהלך חפירות של רשות העתיקות נחשפה תגלית ארכאולוגית נדירה השופכת אור על תולדות העמים בתקופת המקרא.
בשנת 2006 יצא ללימודים במכללה לביטחון לאומי.
בשנת 2007 מונה למפקד בית הסוהר הביטחוני גלבוע.
בשנת 2008 מונה למפקד בית הסוהר ובית המעצר צלמון. בית סוהר גדול ומורכב, המכיל בתוכו עצורים ואסירים פליליים.
בשנת 2011 הועלה לדרגת תת-גונדר ומונה למפקד יחידת "נחשון", יחידת הליוויים המיוחדת של שב"ס. בתקופתו ביצע רוויזיה משמעותית בדגש על משימות הפלגות בכל הקשור בליווי ואבטחה בבתי המשפט.
בשנת 2013 מונה לראש חטיבת הביטחון והמבצעים. בזמן כהונתו החטיבה זכתה לתעודת הצטיינות מטעם השר לביטחון פנים.
בשנת 2016 מונה לסגן מפקד מחוז צפון וקצין אג"ם.
בשנת 2017 הועלה לדרגת גונדר ומונה לראש אגף הביטחון והמבצעים. בתקופת כהונתו שב"ס התמודד עם אירועים משמעותיים אל מול אוכלוסיית הביטחוניים: שביתות רעב ותקיפת אנשי סגל ואל מול האוכלוסייה הפלילית בדגש על ארגוני הפשיעה: ניסיונות פגיעה באנשי שב"ס וירי על מתקני הכליאה.
בשנת 2019 מונה למפקד מחוז צפון. מחוז המונה 9 מתקני כליאה מתוכם בתי סוהר ביטחוניים ופליליים ובתי מעצר. שוהים בו אוכלוסיות העצורים ושפוטים ביטחוניים ופליליים מכל סוגי העבירות וכן אוכלוסיות מיוחדות הכוללות: נוער, שב"ח, נשים ביטחוניות, טעוני הגנה ופיקוח ובנוסף אסירים המרצים את עונשם באגפי הפרדה ושמור. שרון שואן התמודד לתפקיד נציב בתי הסוהר והיה בין המועמדים המובילים לתפקיד. במרץ 2021, לאחר שלא נבחר לתפקיד נציב בתי הסוהר, סיים את תפקידו ופרש משירות בתי הסוהר לאחר 35 שנות שירות המדינה.
חיים אישיים

שואן נישא בשנת 1997 למירב דוידוביץ, מנהלת חשבונות ומדריכת קבוצות ריצה, לימים השניים התגרשו. שרון אב לארבעה. בנה את ביתו ביישוב אלי סיני שבגוש קטיף. בעקבות תוכנית ההתנתקות בשנת 2005 נאלצה המשפחה להעתיק את מקום מגוריה ליישוב אחוזת ברק שבעמק יזרעאל. בשנת 2013 בתו השנייה טליה בת ה-17 נפטרה לאחר מאבק במחלת הסרטן.
השכלה

שואן בוגר המכללה הבין-זרועית לפיקוד ולמטה, בעל תואר ראשון במדעי ההתנהגות מאוניברסיטת בן-גוריון, תואר שני במדעי החברה מאוניברסיטת חיפה.
הערות שוליים

↑  סבב מינויים בשב"ס, באתר Gov.il, ‏18 ביולי 2019
↑  טקס חילופי מפקד מחוז צפון, באתר Gov.il, ‏17 במרץ 2021
↑  ליאב אחאבן, בשם הבת: טליה בת ה-17 מתה מסרטן, הוריה מארגנים מירוץ לזכרה, באתר כאן דרום - אשקלון, ‏18 באוקטובר 2019
סברינה ברטלט

| --- | --- |
אין תמונה חופשית
 לידה:  12 בספטמבר 1991 (בת 33) פולהאם, הממלכה המאוחדת
 מדינה:  הממלכה המאוחדת 
 תקופת הפעילות:  מ-2014 
 מקום לימודים:  בית הספר טרינג פארק לאמנויות הבמה  בית הספר למשחק של גילפורד 
 פרופיל ב-IMDb
 
סברינה ברטלט (באנגלית: Sabrina Bartlett; נולדה ב-12 בספטמבר 1991) היא שחקנית אנגלייה. היא ידועה מהופעתה בתפקיד סופיה בסדרה "הסודות של דה וינצ'י", ובתפקיד הנסיכה איזבלה בעונה הראשונה של הסדרה ההיסטורית "אבירי הלילה".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2014 |  | Suspects | האנה סטיבנסון | בפרק "Calling Card" |
| 2014 | הולבי סיטי | Holby City | גבריאלה "גבי" מנדוזה | בפרק "The Spirit" |
| 2014 | דוקטור הו | Doctor Who | בת החסות של קווייל / העלמה מריאן | בפרק "Robot of Sherwood" |
| 2014 |  | The Passing Bells | קייטי | 5 פרקים |
| 2015 | רציחות במידסומר | Midsomer Murders | טינה טיילר | בפרק "A Vintage Murder" |
| 2015 | פולדארק | Poldark | קרן סמית' | 3 פרקים |
| 2015 | הסודות של דה וינצ'י | Da Vinci's Demons | סופיה | 6 פרקים |
| 2016 | משחקי הכס | Game of Thrones | התחפושת של אריה סטארק | בפרק "The Winds of Winter" |
| 2018-2017 | אבירי הלילה | Knightfall | הנסיכה איזבלה | תפקיד ראשי; 10 פרקים |
| 2018 |  | The Innocents | ליל | בפרק "Bubblegum & Bleach" |
| 2019 | ויקטוריה | Victoria | אביגיל טרנר | 7 פרקים |
| 2020 | ברידג'רטון | Bridgerton | סיאנה רוסו | 8 פרקים |
| 2021 |  | The Larkins | מריאט לארקין | תפקיד ראשי; 7 פרקים |
| TBA |  | I, Jack Wright | בלה | סדרה עתידית של UKTV (אנ') |
הערות שוליים

↑  Andreeva, Nellie (14 ביוני 2016). "Knightfall: History Sets Cast for Jeremy Renner-Produced Drama Series". Deadline.com. נבדק ב-21 ביוני 2016. {{cite web}}:  (עזרה)
| --- | --- |
בקרת זהויות :  LCCN: no2018043487  VIAF: 41152329179102670306   WorldCat (עם VIAF): 41152329179102670306 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ויקיפדיה הנורווגית

| --- | --- |


 סוג:  אנציקלופדיית אינטרנט חופשית
 הקמה:  26 בנובמבר 2001 
 בעלות:  קרן ויקימדיה 
 שפה:  נורווגית ספרותית 
 הרשמה:  לא חובה
 ערכים:  -1
 https://no.wikipedia.org/ 
 https://nn.wikipedia.org//w/index.php?title=Special:Statistics&uselang=he הסטטיסטיקה של ויקיפדיה הנורווגית
  סטטיסטיקת צפיות של ויקיפדיה הנורווגית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
קיימות שתי גרסאות של ויקיפדיה הנורווגית, האחת כתובה בנורווגית ספרותית (וממלכתית) והשנייה כתובה בנורווגית חדשה.
נכון ל-22 באוקטובר 2024 ישנם בגרסה הספרותית-ממלכתית 637,052 ערכים ו-1,128 משתמשים פעילים, ובגרסה החדשה 171,466 ערכים ו-185 משתמשים פעילים.
השקה

האתר no.wikipedia.com (ומאוגוסט 2002 no.wikipedia.org) הושק ב-26 בנובמבר 2001. משנת 2005 האתר נועד להוות גרסה של מיזם ויקיפדיה בשפה הנורווגית הספרותית.
האתר nn.wikipedia.org הושק ב-31 ביולי 2004 ונועד להוות גרסה של ויקיפדיה בשפה הנורווגית החדשה בלבד.
מידע נוסף

האתר הראשון, ויקיפדיה הנורווגית המקורית (Norsk Wikipedia), הושק ב-26 בנובמבר 2001, ולא ציין בפני קהל הכותבים והקוראים באיזה מצורות הנורווגית יעשה בו שימוש. בפועל, מרבית הערכים נכתבו בנורווגית ספרותית. כתובת האתר הראשונית הייתה no.wikipedia.com, אך באוגוסט 2002 כל גרסאות הוויקיפדיה הועברו לדומיין wikipedia.org, לאחר שג'ימי ויילס קבע חד משמעית כי באתרי ויקיפדיה לעולם לא יוצגו פרסומות.
הגרסה של ויקיפדיה עבור השפה הנורווגית החדשה הושקה ב-31 ביולי 2004 וצמחה במהרה. בעקבות הצבעה שנערכה בשנת 2005, אתר ויקיפדיה הנורווגית הראשון יוקדש אך ורק לשפה הנורווגית הספרותית.
עד לפברואר 2007, מהדורת ויקיפדיה בנורווגית ספרותית/ממלכתית הכילה מעל 100,000 ערכים, ומהדורה השפה הנורווגית החדשה כללה מעל 20,000 ערכים. בפברואר 2006, מהדורת ויקיפדיה הנורווגית הבכורה הייתה לוויקיפדיה ה-13 במספר שחצתה את רף 50 אלף הערכים הראשונים. שנה לאחר מכן, היא נהייתה למהדורה הרביעית שחוצה את רף 100,000 הערכים הראשונים. לאחר שויקיפדיה הפינית עקפה אותה באפריל 2007, היא חזרה להיות המהדורה ה-14 בגודלה בוויקיפדיה. בספטמבר 2007 ויקיפדיה בנורווגית ספרותית עקפה את ויקיפדיה הפינית, וכך נהייתה למהדורה ה-13 בגודלה. נכון ל-1 ביוני 2010, היו במהדורה זו מעל 260,000 ערכים, בעוד שהמהדורה בנורווגית חדשה הכילה מעל 57,000 ערכים. נורווגית, דנית ושוודית הן שפות דומות מאוד, ודובריהן יכולים להבין זה את זה בקלות. על כן, מתקיים שיתוף פעולה פורה בין מהדורות ויקיפדיה המשתייכות לקבוצות השפות הסקנדינביות.
למרות שלפי תקן ISO 639 יש לציין את השפה הנורווגית המלכותית באותיות nb, המהדורה יושבת בכתובת no.wikipedia.org, והכתובת nb.wikipedia מפנה אליה. מהדורה ויקיפדיה בנורווגית חדשה תואמת לתקן ונמצאת בכתובת nn.wikipedia.org.
ב-9 באפריל 2013 ויקיפדיה בנורווגית חדשה חצתה את רף 100,000 הערכים הראשונים.
הערות שוליים

↑  All Wikipedias ordered by number of articles.
↑  List of Wikipedias - Meta, meta.wikimedia.org
↑  List of Wikipedias - Meta, meta.wikimedia.org
| ויקיפדיות לפי כמות ערכים (63,836,399) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
בייס רקורדס

|  נתונים כלליים |
| --- | --- |
 תקופת הפעילות:  2003–הווה (כ־21 שנים) 
 ענפי תעשייה:  תעשיית המוזיקה 
 
בייס רקורדס היא חברת תקליטים ישראלית שהוקמה על ידי אלי אמיר. הלייבל עוסק בעיקר במוזיקה ים-תיכונית ומוזיקת היפ הופ.
היסטוריה

ב-2003 רכש בעלי החברה אלי אמיר את חברת התקליטים "בן-מוש", תוך שהפיק אמנים ים-תיכוניים שונים. במקביל, הקים את חברת "בייס רקורדס".
ב-2006 קיבלה חברת התוכן הסלולרי "טיפקום" זיכיון בלעדי לניהול תוכני בייס רקורדס בניו מדיה ובתקשורת הסלולרית.
ב-2008 הודיע הזמר הראל מויאל על עזיבתו את החברה. ב-2015, תבע מויאל את החברות הפי"ל, יוניסל ו"בייס רקורדס", בטענה שלא קיבל תמלוגים על יצירותיו במשך עשור.
אלבומים בולטים שיצאו לאור בחברה

אבי מסיקה - מציאות מדומה (2004)
אבי מסיקה - ילדים גדולים (2004)
לאה שבת - עכשיו ביחד (2004)
מאיה בוסקילה - סיפור מכור (2004)
הראל מויאל - הראל מויאל (2005)
סגיב כהן - התגשמי לי (2005)
שורטי - לאלף את הסוררת (2005)
אבי מסיקה - קצת אחרת (2006)
אמנים שונים - המיקסטייפ של בייס (2006)
ארז אלגרבלי - מחסום ארז (2006)
דנידין - מחזיק מעמד (2006)
הראל מויאל - לבדי (2007)
מושיק עפיה - אין הגיון באהבה (2007)
אם אתה בסביבה

| --- | --- |
 סינגל בביצוע אריק סיני
 מתוך האלבום "צל כבד"
 יצא לאור:  אוגוסט 1981
 שפה:  עברית
 אורך:  4:15
 חברת תקליטים:  CBS
 כתיבה:  יצחק קלפטר
 לחן:  יצחק קלפטר
 הפקה:  מתי כספי
 עיבוד:  מתי כספי
 
אם אתה בסביבה (מוכר גם בשם העיירה שלי) הוא שיר בביצוע הזמר הישראלי אריק סיני. יצחק קלפטר כתב והלחין את השיר, והוא נכלל באלבומו של סיני "צל כבד", שהתפרסם ב־1981.
על השיר

יצחק קלפטר כתב והלחין את "אם אתה בסביבה" לאחר שאריק סיני פנה אליו בטלפון וביקש ממנו לבוא לביתו של קלפטר ולשמוע שירים שיש לו. קלפטר ענה בחיוב, ובזמן שחלף בין ניתוק הטלפון ועד שסיני הגיע לביתו, בתוך פחות מרבע שעה, נכתב והולחן השיר.
קלפטר, שנולד בחיפה, אך עבר עם משפחתו לתל אביב כשהיה בן שלוש, זכר את ילדותו המוקדמת ומגוריו בחיפה וכתב את השיר על הרחוב בחיפה שבו התגורר בילדותו.
בריאיון לכתבה בנושא שירים שקשורים לאיכות הסביבה ציין קלפטר שהשיר הוא "בהחלט בעל אלמנט ירוק [...] יש חשיבות גדולה לשמירה על המקום שבו אנו חיים".
קבלת השיר

השיר ערך את הופעת הבכורה שלו במצעד הפזמונים השבועי של רשת ג' ב־19 באוגוסט 1981 והגיע בשיאו למקום השלישי. השיר יצא מהמצעד ב־2 בדצמבר 1981 בתום 12 שבועות צעידה.
במצעד הפזמונים העברי השנתי לשנת תשמ"ב של רשת ג' השיר דורג במקום ה־16, ובמצעד השנתי של גלי צה"ל הוא דורג במקום השמיני.
קבלת השיר > מיקומי שיא > מצעדים שבועיים

|   ‏‏‏  מצעדים שבועיים (1981)> מדינה |   ‏‏‏  מצעדים שבועיים (1981)> מצעד |   ‏‏‏  מצעדים שבועיים (1981)> מיקום שיא |   ‏‏‏  מצעדים שבועיים (1981)>  |
| --- | --- | --- | --- |
|  ישראל | רשת ג' | 3 |  |
קבלת השיר > מיקומי שיא > מצעדים שנתיים

|   ‏‏‏  מצעדי סוף שנה (תשמ"ב)> מדינה |   ‏‏‏  מצעדי סוף שנה (תשמ"ב)> מצעד |   ‏‏‏  מצעדי סוף שנה (תשמ"ב)> מיקום שיא |   ‏‏‏  מצעדי סוף שנה (תשמ"ב)>  |
| --- | --- | --- | --- |
|  ישראל | רשת ג' | 16 |  |
|  ישראל | גלי צה"ל | 8 |  |
הערות שוליים

1 2  הצגה ב"פינה לשיפוטכם" במצעד רשת ג', באתר פזמונט, בדיקה אחרונה ב־13 ביוני 2023
↑  האלבום "צל כבד", באתר סטריאו ומונו, בדיקה אחרונה ב־12 ביוני 2023
1 2  נתוני היצירה, באתר אקו"ם, בדיקה אחרונה ב־13 ביוני 2023
↑  אריק סיני – מתי כספי – האתר הרשמי, באתר matticaspi.co.il, בדיקה אחרונה ב־14 ביוני 2023
↑  דודי פטימר, ‏צליל מכוון: יצחק קלפטר מוציא ספר ראשון שמאגד 42 משיריו האהובים, באתר מעריב אונליין, 16 באפריל 2022
1 2  טל ליברגל, גל עברי ירוק: השירים ששומרים על הסביבה, באתר מקור ראשון, 18 באפריל 2010, בדיקה אחרונה ב־13 ביוני 2023
↑  שגיא בן נון‏, יצחק קלפטר: "אני בן 70, אני מבין שאלו השנים האחרונות שלי", באתר וואלה, 5 באפריל 2020
1 2  מיקום שיא במצעד השבועי של רשת ג' (3), באתר פזמונט, בדיקה אחרונה ב־13 ביוני 2023
↑  השיר יוצא ממצעד רשת ג', באתר פזמונט, בדיקה אחרונה ב־13 ביוני 2023
↑  מיקום במצעד השנתי תשמ"ב של רשת ג' (16), באתר פזמונט, בדיקה אחרונה ב־13 ביוני 2023
↑  להיטון, עולם הקולנוע, 23 בספטמבר 1982
בוני בלייר

בוני קתלין בלייר (באנגלית: Bonnie Kathleen Blair;‏ נולדה ב-18 במרץ 1964) היא מתחרה בהחלקה מהירה על קרח אמריקאית בעבר. היא נחשבת לאחת המחליקות המהירות הטובות בזמנה, ולאחת מהספורטאיות האולימפיות המעוטרות ביותר. בלייר ייצגה את ארצות הברית בארבע אולימפיאדות, וקטפה בהן חמש מדליות זהב ומדליית ארד אחת. בהיותה נמוכה יחסית להחלקה מהירה, היא שלטה בטכניקה והפיקה את המירב בזכות סיגנונה.